Misli

Misli. Što su zapravo misli? Ponekad se zapitam pomisli li tko na svoje misli. One nam daju snagu, ali i slabost. Ljubav, ali i patnju. Tugu, ali i utjehu. Polako se uvuku u našu savjest i govore nam što da učinimo, što nikako nije dobro. One nas propitkuju jesmo li zaista dovoljno dobri. One nas sputavaju u nama, u pronalaženju nas, u pronalaženju puta, ali važno je ipak bolje promisliti danas za sutra.

Što bi bilo kada bih imala manje misli, često se zapitam. Bih li se osjećala drugačije? Ne postavljala toliko pitanja? Ne sumnjala toliko u sebe? Vjerojatno ne, osjećala bih se prazno. Vjerujem da bi mi nedostajao taj dio provjeravanja sebe, ne drugih. Nekad nam je dobro propitati sami sebe, napraviti si test da probudimo našu podsvijest. Pitati ju je li živa i zašto je bila tako dugo na odmoru. U mislima se često izgubimo ne zato što imamo puno briga nego zato što smo živa bića. Možda mi svi imamo različite misli. To je dobro jer da postoji samo jedan čovjek na svijetu s mislima ovaj svijet ne bi bio isti. Bili bismo kao roboti, radili bilo što, previše griješili, ne obazirali se, ali i izgubili osjećaje. Griješimo mi i sada, ali to je zato što smo nesavršeni. No, zato uvijek postoje osjećaji kada zgriješimo. Vjerujem da su nas roditelji naučili reći :“Oprosti mi, žao mi je!“. Iako se gubi smisao te riječi danas i dalje svi imamo osjećaje i misli. Kada nekom nešto kažemo, prvo promislimo pa kažemo, ali često je obrnuti slučaj: prvo kažemo pa promislimo i odmah pomislimo da je to izgubljeni slučaj. Previše negativnosti i malo pozitivnosti. Nedostaje mi onaj dio nas koji će biti pozitivan, koji će biti nasmiješen. Ljudi pokušavaju biti bezosjećajni (kao ispast će *cool*), ali ne, mi nismo stvoreni da budemo ozbiljni i da zanemarujemo naše osjećaje i misli. Mi smo stvoreni da griješimo, da se zabavimo, da ne gledamo povijest. Iako ju je teško zaboraviti i naše misli nas propitkuju je li to dobra odluka, vjerujem da ima tamo jedna poluga. Vjerojatno ju poznajemo, a ona se zove **ja**. Što znači ja? Postojim li ja? Jesam li dovoljno dobra? Što ako me netko ne vidi u pravom svjetlu? Stalne misli koje mi odzvanjaju gore nego zvono. Kao bumerang ode i kad se ponadam da su napokon nestale da kažem da se ponosim sobom vrate se još brže, a i često u krivi trenutak. Ponekad pogledam okolo sebe i zapitam svoje misli što li su pomislile. Pogledaj me! Ja sam u ovom svijetu manja od zrna riže. Misli, eh, te misli. Tko bi pomislio da misli mogu pisati o mislima. Često se pisalo to u pismima, ali sada u mislima. Pitam se što sam zapravo napisala.

Ivana Knapić, 7.r.